Държавен вестник, бр. 38, 2021 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  38
122 
11.4.1.2     Алармите с визуален екран, различен от този на алармите, посочени в 
11.4.1.1, трябва да указват за условия, изискващи действия за предотвратяване на 
влошаването до опасно състояние.  Те сигнализират за най-малко следното: 
 
.1 
превишаване на граничната стойност на всеки параметър на плавателния 
съд, двигателите или системата, различен от превишаване на скоростта на 
двигателя; 
 
.2         неизправност на нормалното захранване на задвижваните устройства за 
управление на посоката или диферента; 
 
.3         работа на автоматичните помпи на сантините; 
 
.4         отказ на компасната система; 
 
.5         ниско ниво на резервоара за гориво; 
 
.6         препълване на резервоара за течно гориво; 
 
.7         гасене на бордови, топови или кърмови навигационни светлини; 
 
.8 
ниско съдържание на резервоар за течности, чието съдържание е от 
съществено значение за нормалната експлоатация на плавателния съд; 
 
.9         неизправност на свързан източник на електроенергия; 
 
.10 
повреда на инсталиран вентилатор за вентилационни помещения, в които 
могат да се акумулират запалими пари; и 
 
.11       повреда в горивопровода на дизеловия двигател, който се изисква по 
силата на 9.4.2. 
 
11.4.1.3     Всички предупреждения по 11.4.1.1 и 11.4.1.2 се предоставят във всички 
пунктове, в които се изпълняват контролни функции. 
 
11.4.2  Алармената система трябва да отговаря на съответните конструктивни и 
експлоатационни изисквания за съответните аларми. 
 
11.4.3  Доколкото е възможно, оборудването за наблюдение на пътническите, товарните 
и машинните отделения за пожари и наводнения е част от интегриран под-център, 
включващ контрол на наблюдението и активирането за всички аварийни ситуации. За 
този под-център може да е необходим инструментариум за обратна връзка, за да се 
покаже, че инициираните действия са изцяло изпълнени. 
 
11.5     Система за безопасност 
 
Когато са монтирани устройства за отмяна на система за автоматично изключване на 
главния задвижващ механизъм в съответствие с 9.2.2, те трябва да бъдат такива, че да 
изключват неволно задействане. Когато системата за изключване е задействана, в 
пункта за управление се подава звукова и визуална сигнализация и се осигуряват 
механизми за отмяна на автоматичното изключване, освен в случаите, когато 
съществува риск от пълна повреда или експлозия. 
 
 
 
123 
ГЛАВА 12 
 
ЕЛЕКТРИЧЕСКИ ИНСТАЛАЦИИ 
 
ЧАСТ А — ОБЩИ ПОЛОЖЕНИЯ 
 
12.1     Общи положения 
 
12.1.1  Електрическите инсталации подсигуряват: 
 
.1 
всички 
спомагателни 
електрически 
устройства, 
необходими 
за 
поддържане на плавателния съд в нормални работни и жилищни условия 
без прибягване до аварийния източник на електрическа енергия; 
 
.2 
електрическите устройства, необходими за безопасността на плавателния 
съд при различни аварийни ситуации; и 
 
.3         безопасността на пътниците, екипажа и плавателния съд при токови 
удари. 
 
Анализът на характера и последствията от неизправностите включва електрическата 
система, като се отчита въздействието на електрическите неизправности върху 
захранваните системи.  В случаите, когато могат да възникнат неизправности, без да 
бъдат открити по време на рутинните проверки на инсталациите, анализът отчита 
възможността за едновременно или последователно възникване на неизправности. 
 
12.1.2  Електрическата система се проектира и инсталира така, че вероятността 
плавателният съд да бъде изложен на риск от повреда в захранването да е 
изключително малка. 
 
12.1.3  Когато загубата на важна функция би довела до сериозен риск за плавателния 
съд, функцията се захранва от най-малко две независими вериги, захранвани по такъв 
начин, че повреда в електрозахранващите или разпределителните системи да не засегне 
едновременно и двете вериги. 
 
12.1.4  Обезопасителните приспособления за тежките елементи, т.е. акумулаторните 
батерии, следва да предотвратяват, доколкото е възможно, прекомерното движение при 
ускорение, предизвикано от удар в бряг или сблъскване. 
 
12.1.5 Вземат се предпазни мерки за свеждане до минимум на риска захранването на 
основните и аварийните функции да бъде прекъснато от неволно или случайно 
активиране на прекъсвачи. 
 
12.2     Основен източник на електрическа енергия 
 
12.2.1  Осигурява се основен източник на електрическа енергия с достатъчна мощност 
за захранване на всички функции, посочени в 12.1.1.  Основният източник на 
електрическа енергия се състои от най-малко два генераторни агрегата. 
 
12.2.2  Капацитетът на тези генераторни агрегати е такъв, че в случай на прекъсване или 
отказ на който и да е генераторен агрегат, ще бъде възможно да се захранват 
функциите, необходими за осигуряване на нормалните експлоатационни условия на 
задвижване и безопасност.  Осигуряват се и минимални условия на удобство, които 
включват най-малко подходящо захранване за готвене, отопление, работа на 
хладилници, механична вентилация, както и санитарни инсталации и прясна вода.